Harald A. Øye

Harald Arnljot Øye (1935–2024) var en norsk kjemiker som var professor ved Norges teknisk-naturvitenskapelige universitet (NTNU). Øye var professor i uorganisk kjemi ved Norges tekniske høgskole (NTH) og NTNU i over 30 år. Han spilte en viktig rolle i moderniseringen av aluminiumsindustrien i Norge.

Øye studerte ved kjemiavdelingen ved NTH og ble uteksaminert i 1958 med innstilling. I 1964 avla han dr.techn.-graden samme sted. Han ble dosent ved Institutt for uorganisk kjemi ved NTH i 1965, fra 1973 professor samme sted.

Hans forskningsfelt omfattet i hovedsak aluminium-, magnesium- og silisium­produksjon, materialteknologi, karbonteknologi og kunstgjødsel­produksjon.

Øye var medlem av Det Kongelige Norske Videnskabers Selskab, Det Norske Videnskaps-Akademi og Norges Tekniske Vitenskapsakademi. Han ble i 1999 utnevnt til ridder av 1. klasse av St. Olavs Orden.

 Referanser 

 Eksterne lenker 


  Harald A. Øye, ansattside hos NTNU

Kategori:Norske kjemiprofessorer
Kategori:Professorer ved NTNU
Kategori:Gunnerusmedaljen
Kategori:Guldberg og Waage-medaljen
Kategori:Riddere av 1. klasse av St. Olavs Orden
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Personer fra Oslo
Kategori:Æresmedlemmer av Norges Tekniske Vitenskapsakademi
Kategori:Prisen for fremragende forskning